Diari Oficial de la Generalitat Valenciana


Sumari del DOGV 5723, del 13-03-2008 (2008/2646)

Informació pública del projecte d'expropiació vial accés Els Oms de Bocairent, presentada per la mercantil Sociedad de Desarrollo Industrial Los Olmos, SA.
-----------------------------------------------------------------------------------------------------------------------------------------------------------

### Dades del document

Número de DOGV
:   5723

Data del DOGV
:   13-03-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2646


Data del document
:   19-02-2008

Organisme emissor
:   Ajuntament de Bocairent

Tipus de document
:   Informació Pública

Descriptors 

:   * Bocairent
    * pla d'urbanisme
    * expropiació
    * administració local

Informació pública del projecte d'expropiació vial accés Els Oms de Bocairent, presentada per la mercantil Sociedad de Desarrollo Industrial Los Olmos, SA. [2008/2646]  
L'alcalde president, en data 19 de febrer de 2008, ha dictat el Decret següent:  
«Llegit l'escrit amb registre d'entrada 02334 de la Societat de Desenvolupament Industrial Els Oms, SA, junt amb el que aporta «Projecte d'expropiació vial accés Els Oms de Bocairent», per taxació conjunta, visat pel Col·legi d'Arquitectes de València; i consta que en data 3 d'agost de 2007, l'esmentada mercantil va depositar en la Caixa General de l'Ajuntament, en concepte de beneficiari de l'expropiació, la quantitat de 14.719,51 €, equivalent a l'import del valor que assigna el beneficiari d'esta a les finques objecte de dit projecte d'expropiació. Vists l'article 28 de la Llei 8/2007, de 28 de maig, de Sòl; articles 183, 214, 222 i 224 del Reial Decret Legislatiu 1/1992, de 26 de juny, pel qual s'aprova el Text Refós de la Llei del Sòl; article 187 de la Llei 16/2005, de 30 de desembre, de la Generalitat, Urbanística Valenciana; articles 432 i següents del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística; i articles 22 i següents del Reial Decret 1.093/1997, de 4 de juliol, pel qual s'aproven les normes complementàries al reglament per a l'execució de la Llei Hipotecària sobre inscripció en el Registre de la Propietat d'Actes de Naturalesa Urbanística; a proposta d'aquesta Junta de Govern Local, de data 22 de novembre de 2007, resolc:  
Primer. Iniciar el procediment d'expropiació per taxació conjunta dels terrenys inclosos en el «Projecte d'expropiació vial accés Els Oms de Bocairent» que es troba a l'expedient.  
Segon. Sotmetre a informació pública mitjançant anuncis a inserir en el Butlletí Oficial de la Província de València i en el diari Levante, per tal que en el termini d'un mes, comptats des de l'endemà a l'última de les referides publicacions, puga examinar-se la documentació i formular-se observacions i al·legacions dirigides a aquesta Alcaldia  
Tercer. El lloc de consulta de la documentació serà a l'Oficina del Punt d'Informació Cadastral de l'Ajuntament de Bocairent, sítia a la plaça de l'Ajuntament, núm. 20, de dilluns a divendres de 09.00 a 14.00 hores i dijous, a més a més, de 16.00 a 19.00 hores. A la pàgina http://www.bocairent.es pot consultar-se el projecte indicat.  
I de 09.00 a 14.00 hores, de dilluns a divendres, podran realitzar-se consultes a Ana Juan Ferri, per a aclariment de dubtes, conceptes o altres qüestions relatives al projecte, personalment o cridant al telèfon 472 237 678.  
Quart. Sol·licitar del Registre de la Propietat d'Ontinyent certificació en què s'acredite el domini i càrregues, fent constar per nota marginal la seua expedició, de les següents finques inscrites:  
  
\* \* \* \* \* \* \*  
  
Cinqué. La present Resolució se sotmetrà a informació pública mitjançant inserció en el Diari Oficial de la Comunitat Valenciana, Butlletí Oficial de la Província de València i diari Levante.  
I serà notificada individualment als titulars de béns o drets afectats en l'expedient, a l'efecte del corresponent full d'apreuament i de la proposta de fixació dels criteris de valoració.»  
Bocairent, 19 de febrer de 2008.- L'alcalde president: Josep Vicent Ferre i Domínguez.